മേഘം മറച്ച താരകം
നിർമ്മാണം, തിരക്കഥ, സംവിധാനം: ഋത്വിക് ഘട്ടക്
കഥ: ശക്തിപാദ രാജ്ഗുരു
ഛായാഗ്രഹണം: ദിനേൻ ഗുപ്ത
കലാസംവിധാനം: റാബി ചതോപാധ്യായ
എഡിറ്റിംഗ്: രമേഷ് ജോഷി
അഭിനേതാക്കൾ: സുപ്രിയ ചൗധരി
അനിൽ ചാറ്റർജി
ബിജൻ ഭട്ടാചാര്യ
ഗീത
ഗീതാ ഘട്ടക്
ദ്വിജു ഭവൽ
നിരഞ്ജൻ റോയ്
ഗ്യാനേഷ് മുഖർജി
റാണൻ റോയ് ചൗധരി
സംഗീതം: ജ്യോതിരിന്ദ്ര മൊയ്ത്ര
ഒരു റിത്വിക് ഘട്ടക്ക് സിനിമ
മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍, ഓപ്പണ്‍ ഫ്രെയിം പയ്യന്നൂര്‍.
എന്താ! - ഇങ്ങോട്ട് വരൂ.
ഈ മാസം കൂടി കഴിഞ്ഞാല്‍ രണ്ടുമാസത്തെ പറ്റായി എന്ന് അച്ഛനോട് പറയണം.
ഞാൻ പറയാം
ഈ ഒരു തവണ കൂടി ബൻഷി ദാ. ഷേവ് ചെയ്യാതെ എനിക്ക് ശരിയാവുന്നില്ല.
അപ്പോള്‍ നീയും നിൻ്റെ അച്ഛനും കൂടി എന്നെ വെളുപ്പിക്കുമെന്ന് !
പറ്റ് കൂടിക്കൂടി ഇപ്പോള്‍ എത്രയായി എന്ന് വല്ല പിടിയുമുണ്ടോ?
കറുത്തവളോ!
കറുപ്പു നിറം, അതെന്തുകൊണ്ടാണെന്നറിയുമോ?
വെറുതെ അതുമിതും പറയാതെ സ്‌കൂളിൽ പോകാന്‍ നോക്ക്!
ട്യൂഷന്‍ കഴിഞ്ഞ് അവള്‍ വരാറായി.
നമ്മള്‍ പറയുന്നതെങ്ങാനും കേട്ടാൽ അവൾക്ക് സങ്കടമാവും!
എത്ര ഉത്തരവാദിത്തമുള്ള പെൺകുട്ടിയാണവള്‍!
എം എ ക്ക് പഠിക്കുന്നു. അതേസമയം ഒന്നല്ല, രണ്ട് ട്യൂഷനുകളും എടുക്കുന്നു.
എല്ലാ മാസവും ചുരുണ്ടിയത് നാൽപ്പത് രൂപ വീട്ടിലേക്ക് തരുന്നുണ്ട്
ഇതില്‍ കൂടുതല്‍ എന്താണ് വേണ്ടത്...
വീണ്ടും ഒഴിപ്പിക്കാന്‍ തുടങ്ങുന്നതായാണ് മീറ്റിങ്ങില്‍ പറഞ്ഞത്.
സ്കൂൾ ഗ്രാൻ്റുകൾ പോലും ആവര്‍ നിർത്താന്‍ സാധ്യതയുണ്ട്
ഇരുന്നു കുറ്റംപറയാനാണ് ഭാവമെങ്കില്‍ ഒരു പായ കൊണ്ടുവന്നുതരാം ഞാന്‍.
നിന്റെ ചെരുപ്പ് പൊട്ടിയോ, കുക്കീ?
അത് ഞാന്‍ പിന്നെ തുന്നിക്കോളാം
മാഷേ, കോളനിയിലേക്കുള്ള നിങ്ങളുടെ മാസവരി തന്നില്ലല്ലോ
ഹേയ്! തരാം. എനിക്ക് നിന്നോട് ചില കാര്യങ്ങള്‍ സംസാരിക്കാനുണ്ട്
എന്‍മുറിയില്‍ മൂളിവന്ന വണ്ടത്താനേ ..
നിനക്ക് കോളേജിലൊന്നും പോകണ്ടേ. പോയി കുളിക്കെടാ.
ഇതെന്താ പ്രേമലേഖനമോ അതും ഈ വൈകിയ വേളയില്‍?
ആദ്യ കാഴ്ചയിൽ എനിക്ക് നിന്നെ തിരിച്ചറിയാനായില്ല.
ഒരുപാടുപേരില്‍ ഒരാള്‍ മാത്രമായാണ് നിന്നെ ഞാന്‍ കണ്ടത്.
എന്നാൽ ഇപ്പോൾ മേഘങ്ങള്‍ക്കിടയില്‍ നിന്നെ ഞാന്‍ കാണുന്നു ... ഒരു നക്ഷത്രം പോലെ,
സാഹചര്യങ്ങളാല്‍ കാര്‍മേഘത്തില്‍ പെട്ടുപോയി
തന്റെ പ്രഭാവലയം മങ്ങുകയും വിണ്ടുകീറുകയും ചെയ്ത ഒരു നക്ഷത്രം
മതിയാക്കൂ! ആരാണ് എഴുതിയത് എന്ന് നോക്കട്ടെ.
സനത് .. ആ വിവരമില്ലാത്തവനോ!
നിനക്ക് അവനെ എവിടുന്നു കിട്ടി. അവനെ കണ്ടിട്ട് കാലം കുറേയായല്ലോ .
ഒരു സ്ത്രീയുടെ സ്വകാര്യവിഷയങ്ങളില്‍ ഇടപെടാന്‍ നിനക്ക് നാണമാകുന്നില്ലേ
വെറുമൊരാളോ? ഒരു പ്രതിഭയായി ലോകം ഒരു ദിവസം എന്നെ കണ്ടെത്തും!
നിനക്കത് നന്നായി അറിയാം, അതാണ് നിനക്ക് ഇത്ര വലിയ ആത്മാഭിമാനം!
ആ ബൻഷി ദായ്ക്ക് മാത്രമെങ്കിലും
ഞാൻ വലിയൊരു പ്രതിഭയാണെന്ന് മനസ്സിലായിരുന്നെങ്കിൽ!
എനിക്ക് ചില്ലറ വല്ലതും തരാനുണ്ടാവുമോ നിന്റെ കയ്യില്‍.. ഈ താടി ചൊറിഞ്ഞിട്ടു വയ്യ.
ഇത്തവണ കൂടി, ഒരു രണ്ട് അണ, അല്ലെങ്കിൽ നാലണ..-
ഉണ്ടെങ്കില്‍ എട്ട് തന്നോളൂ .. ഒരു കേസരി കഴിക്കണമെന്നു എത്രനാളായി ആശിക്കുന്നു.
അല്ലെങ്കില്‍ ഒരു രൂപ ആയാലും കുഴപ്പമില്ല.
നിനക്ക് ട്യൂഷൻ കാശ് കിട്ടിയെന്നു തോന്നുന്നു
ഏട്ടാ, നിങ്ങള്‍ക്കെന്താണ് ഒരു ജോലിക്ക് പോയാല്‍?
ഒരു കലാകാരനെ സംബന്ധിച്ചിടത്തോളം ജോലി ചെയ്യുക എന്നത് കുറച്ചിലാണ്.
രണ്ട് വര്‍ഷം കഴിയട്ടെ. ഈ മേൽക്കൂരയിലൂടെ പണം ചൊരിയുന്നത് നിനക്ക് കാണാം
അമീർ ഖാൻ സാഹിബൊക്കെ ഒരു കച്ചേരിയിൽ നിന്ന് എത്ര രൂപ സമ്പാദിക്കുന്നു എന്നറിയാമോ?
അമ്മക്കറിയാമോ, എന്റെ കോളേജിലെ മാനഷിയില്ലേ, ആ കറുമ്പി,
അവളുടെ പുതിയ സാരിയിൽ ഒരു കൗഗേളിന്റെ ചിഹ്നമുണ്ട്.
അമ്മേ, അവൾ പറയുന്നത് കേൾക്കല്ലേ! നാളെയാ കോളേജ് ഫുട്ബോൾ ഫൈനൽ
എനിക്ക് എല്ലാ ദിവസവും ഈ മങ്ങിയ സാരികൾ തന്നെ ധരിക്കാൻ കഴിയില്ല.
ഈ അവകാശം പറയുന്നയാള്‍ മൂന്നുകൊല്ലമായി ഒരേ ക്ലാസില്‍ തന്നെയിരിക്കുന്നു. അതെന്തേ?
എനിക്കെന്തായാലും നാളെ സ്പൈക്ക്ഡ് ബൂട്ടുകൾ കിട്ടിയിരിക്കണം!
ഇവിടെ രണ്ടുനേരം കഞ്ഞിവെക്കാന്‍ പാങ്ങില്ല, അന്നേരമാണ് അവന്റെ രാജകുമാരനെപ്പോലെയുള്ള ആവശ്യങ്ങള്‍!
മാസം പകുതികഴിയുമ്പോള്‍ എങ്ങിനെ വല്ലതും വെച്ചുവിളമ്പാന്‍ പറ്റുമെന്നാണ് ഞാനാലോചിക്കുന്നത്.
ഇത് മാസത്തിന്റെ തുടക്കമല്ലേ! ചേച്ചിക്ക് ശമ്പളം കിട്ടിക്കാണണം
ചേച്ചി ചെരിപ്പു വാങ്ങിയില്ല, അല്ലേ?
എട്ടന് ഒരുജോഡി വസ്ത്രങ്ങള്‍ കൂടി വാങ്ങിയപ്പോള്‍ പൈസ തീര്‍ന്നു.
-ഞാൻ പിന്നീട് വാങ്ങിച്ചോളാം. - ഞാൻ ഒരാളെ കണ്ടല്ലോ!
എത്രകാലമായി കണ്ടിട്ട്! എന്നാലും ആളെ തിരിച്ചറിയാന്‍ പറ്റി!
അച്ഛൻ്റെ ശിഷ്യൻ സനത് ബാബു അല്ലേ അത്?
നിങ്ങള്‍ക്ക് എന്നെ മനസ്സിലായില്ലേ! - നീ മോണ്ടുവല്ലേ?
എന്താണിങ്ങനെ വാ പൊളിക്കുന്നേ!
നീ വളര്‍ന്ന് എത്രമാത്രം മാറിപ്പോയി!
എന്തുകൊണ്ടാ നിങ്ങൾ ഞങ്ങളുടെ വീട്ടിലേക്ക് വരാത്തത്? കുറേ കത്തുകള്‍ എഴുതുന്നതല്ലാതെ?
ഞാന്‍ ആ കൈയക്ഷരം മറന്നിട്ടില്ല
ഞാനാണ് കത്തുകൾ ഇപ്പോഴും നീതയ്ക്ക് നല്‍കാറ്.
ചേച്ചി ട്യൂഷനും കോളേജുമായി എപ്പോഴും വീട്ടിലുണ്ടാവാറില്ലല്ലോ.
വീട്ടിലേക്ക് പോകാം. അമ്മ വഴക്കുപറയുന്നുണ്ടാകും.
ഗീത ശരിക്കും വളര്‍ന്നു സുന്ദരിയായിട്ടുണ്ട്.
എന്നാൽ അവൾക്ക് നല്ല വസ്ത്രങ്ങൾ വാങ്ങിക്കൊടുക്കാന്‍ പോലും കഴിയുന്നില്ല
എനിക്ക് കുറച്ചു ചിത്രങ്ങള്‍ പ്രിന്റെടുക്കാന്‍ അല്‍പ്പം കാശ് വേണ്ടിയിരുന്നു.
ഈ മാസത്തേത് എല്ലാം ചിലവായി, സനത്
അനിയന്മാര്‍ക്കും അനിയത്തിക്കും അവരുടെ ചില്ലറ മോഹങ്ങള്‍പോലും സാധിച്ചുകൊടുക്കാന്‍ എനിക്ക് കഴിയുന്നില്ല.
ശരിയാണ്, ഇതെല്ലാം അറിയാമായിരുന്നിട്ടും ഞാന്‍ എന്റെ കഷ്ടപ്പാടുകളാണ് നിന്നോട് പറയുന്നത്.
എനിക്ക് ശരിക്കും നാണക്കേട്‌ തോന്നുന്നു. - എന്തിന്? ഇത് നിങ്ങളുടെ പോരാട്ടമാണ്!
എനിക്കിതെല്ലാം നിങ്ങളോട് പറയാനുള്ള സ്വാതന്ത്ര്യമില്ലേ?
അടുത്ത മാസം ഞാൻ നിങ്ങള്‍ക്ക് പണം തരാനുള്ള മാര്‍ഗ്ഗം കണ്ടെത്തും
അച്ഛൻ നിങ്ങളെക്കുറിച്ച് എപ്പോഴും പറയും. ഇടയ്ക്കൊന്നു വന്നുകൂടെ?
അതെ, ഞാൻ വരും, കയ്യില്‍ അല്‍പ്പം കാശ് ഉണ്ടാവുമ്പോള്‍.
നിങ്ങളുടെ പുന്നാരമോള് മുഴുവന്‍ പണവും വാരിക്കോരി ചെലവഴിച്ച് വന്നിരിക്കുന്നു.
അവള്‍ സമ്പാദിക്കുന്നതല്ലേ അവൾ ചെലവഴിക്കുന്നത്
കാണ്ടാല്‍ പാവം കളിക്കുന്ന ഒരുമ്പെട്ടോള്‍. കിട്ടിയതെല്ലാം നശിപ്പിച്ചു വന്നിരിക്കുന്നു.
ഒരു മാസത്തെ എനിക്കുള്ള വീട്ടുചെലവിനുള്ള പണമാണ്.
ഞാനല്ലേ അതെല്ലാം ചെയ്യേണ്ടത്, എനിക്കാവതില്ല. അപ്പോൾ ഞാനെങ്ങനെ അവളെ തടയും?
ഒരാളോടും സഹതാപമില്ലാത്ത ഒരു സാധനം!
എന്നാല്‍ ആര്‍ക്കും അതൊട്ടു മനസ്സിലാവുന്നുമില്ല!
നന്ദികെട്ടവള്‍!
നീ കഴിക്കുന്നില്ലേ കുക്കീ?
എനിക്ക് നല്ല സുഖം തോന്നുന്നില്ല.
അമ്മയോട് ദേഷ്യം തോന്നരുത്.
വലിയ വലിയ മോഹങ്ങള്‍... അത് അവളുടെ മനസ്സുതന്നെ നശിപ്പിച്ചു
എനിക്ക് ദേഷ്യമൊന്നുമില്ല
യേറ്റ്സിൻ്റെ ആ കവിത ഓർക്കുന്നില്ലേ മോളെ?
പാട്ട് തുടരുക, എവിടെയോ വച്ച് ഒരമാവാസി നാളിൽ
ഭൂമി അതിൻ്റെ രാഗം മാറ്റി പാടുമ്പോൾ
നിദ്ര മൃത്യുവല്ലെന്ന് നമ്മളറിയും.
എനിക്ക് നല്ല തലവേദനയുണ്ട്
ഇതാ ഇവിടുത്തെ വേറൊരു വലിയ പ്രതിഭ!
ചെകുത്താന്റെ രൂപത്തിലുള്ള ദൈവം. ഇങ്ങനെ മുടിവളര്‍ത്തരുതെന്ന് ഞാന്‍ പറഞ്ഞതാണ്. വെട്ടിക്കോണം!
നിങ്ങൾ വാങ്ങിയത് നല്ല ഡ്രസ്, കുക്കീ
-എന്തേ ഉറങ്ങാല്‍ കിടന്നോ? ഭക്ഷണം കഴിക്കുന്നില്ല? - ഇല്ല
അമ്മ എന്തെങ്കിലും വേണ്ടാതീനം പറഞ്ഞിട്ടുണ്ടാകും!
ആളുകൾ എന്തുവേണമെങ്കിലും പറയട്ടെ. നിങ്ങൾക്ക് ശരിയെന്നുതോന്നുന്നത് മാത്രം ചെയ്യൂ.
അതായിരിക്കണം ജീവിതത്തിൻ്റെ ലക്ഷ്യം. എഴുന്നേൽക്കൂ-
എന്തുപറ്റി! ഇപ്പോള്‍ താഴേക്കുവീഴാന്‍ പാകത്തില്‍
കണ്ണീര്‍/ നിറഞ്ഞിരിക്കുന്നല്ലോ.
ശരി. ഞാനൊരു മന്ത്രം ചൊല്ലാം. ചൊല്ലട്ടെ?
എനിക്ക് നല്ല സുഖമില്ല. - ശരി, എനാല്‍ എന്തായാലും ചൊല്ലണം.
എന്തൊരു കുഞ്ഞാണ് നിങ്ങളുടേത് അമ്മേ! അവള്‍ക്ക് ചന്ദ്രനെ പിടിക്കണം!
എന്നാല്‍ അവള്‍ക്ക് അത് പറയാന്‍ പറ്റുന്നുമില്ല!
ഒന്നും ചെയ്യാന്‍ പറ്റുന്നില്ല.
എന്തൊരു കുട്ടിയാണ് അവള്‍, അമ്മേ!
ദയവായി എനിക്ക് നാളെ ഒരു രൂപ തരണേ.
ഒരു നയാപൈസ കയ്യില്‍ ബാക്കിയില്ല
എല്ലാം ചെലവായോ? എങ്കില്‍ അടുത്ത മാസം മതി.
അടുത്ത മാസം മുതൽ, കിട്ടിയതെല്ലാം നേരെ അമ്മയെ ഏല്‍പ്പിക്കാന്‍ പോകയാണ്.
സന്തം പണം ഇങ്ങിനെ കളയുന്നവര്‍ മുഴുവിഡ്ഢികളാണ്!
എനിക്ക് രാവിലെ വരെ ഇതിടാന്‍ കാത്തിരിക്കാനാവില്ല
ഒരു അഴകിയമണ്ടി!
സാധകം ചെയ്യുമ്പോള്‍ എന്തോ ഒരു സന്തോഷം.
ഇതുവരെ കൈനീട്ടം വിറ്റില്ല - പുതിയ മാസമല്ലേ, ഞാന്‍ നല്ല തിരക്കിലാണ്
കഴിഞ്ഞ മാസത്തെ ബിൽ നോക്കിവെക്കണം. അത് പറയാന്‍ വന്നതാ.
അത് തീര്‍ക്കാന്‍ പോകയാണോ?
നിങ്ങൾ എന്താ വിചാരിച്ചത്?
ആ ബില്ല് എടുത്തുവെക്കൂ.
ഗീതു, നിനക്കിന്ന് കോളേജിൽ പോകേണ്ടേ?
പരീക്ഷയ്ക്ക് അവള്‍ക്ക് പഠിക്കേണ്ട. നോവലും സിനിമയും മതി. വെറുതെയാ തോല്‍ക്കുന്നത്!
ഈ വീട്ടിൽ എന്തിനും തടസ്സമാണ്.
അത് ചെയ്യരുത്! ഇത് പാടില്ല! നാശം.
അല്ല, ഇതൊരു സ്വര്‍ഗ്ഗമാക്കാം! എല്ലാവരും മാലാഖയുടെ കുപ്പയമെല്ലാം ഇട്ട്!
ഞാൻ കാലില്‍കാല്‍ വെച്ച്, സ്വര്‍ഗ്ഗീയ പരിമളം പൂശി..
അങ്ങിനെ വിശ്രമിക്കാം!
ചേച്ചീ, നിങ്ങളെ അത്യാവശ്യമായി കാണാന്‍ വിചാരിച്ചതാണ്. - എന്തുപറ്റി?
ഈ വർഷത്തെ പരിപാടിയില്‍ നിങ്ങളും ശങ്കറും വേണം പാടാന്‍.
ഞാൻ ഇപ്പോള്‍ ഒരു വരി പോലും പാടാറില്ല.
ഏട്ടന്റെ ഗുരു ഏട്ടനെ അങ്ങിനെ പാടാനും വിടില്ല. നമുക്ക് ഗീതുവിനോട് പറഞ്ഞാലോ?
അതിനേക്കാള്‍ ആരെയാണ് മുഖ്യാതിഥിയായി വിളിക്കേണ്ടത് എന്നതും ആലോചിക്കണം.
നമുക്ക് പിന്നെ ലൈബ്രറിയിൽ കാണുമ്പോള്‍ വിശദമായി ആലോചിക്കാം.
ഹലോ ശാന്തി. എന്തുണ്ട് നിങ്ങളുടെ റിഹേഴ്സലുകൾ?
അല്ല, ഞങ്ങൾ ഒരു ചെറിയ പ്രശ്നത്തിലാണ്. ഒരു നല്ല പ്രോംപ്റ്ററെ ഇതുവരെ കിട്ടിയില്ല.
നിങ്ങളെല്ലാം സ്റ്റേജില്‍ നിന്ന് കാറുന്നത് തന്നെ ധാരാളം. പ്രോംപ്റ്റിങ്ങ് ഒന്നും വേണ്ടിവരില്ല.
ട്യൂഷൻ ശമ്പളം
എല്ലാം തന്നോ?
ഞാൻ ബൻഷി ദായോട് ബില്ലുമായി വരാൻ പറഞ്ഞു. എല്ലാ ദിവസവും അയാള്‍ നാണംകെടുത്തുന്നു.
ഈ അഞ്ച് രൂപ വെച്ചോ. നിന്റെ ചെലവിന്.
നിനക്കൊന്നും നാണമില്ലേ? പ്രായമായ അച്ഛനെ പോറ്റേണ്ടവനാണ്.
വീട്ടിലെ മുഴുവന്‍ ചെലവും നടത്താന്‍ ഒരു പെണ്‍കുട്ടി രാപ്പകല്‍ കിടന്ന് കഷ്ടപ്പെടുന്നു.
മൂത്ത ഒരുത്തനിവിടെ പാട്ടുപാടി നേരം കളയുന്നു.
ഒരു ദിവസം ഞാനും പണം സമ്പാദിക്കും അമ്മേ.
ആ റേഡിയോ ഓഡിഷൻ കഴിഞ്ഞതുമുതല്‍ എത്ര പേരാന്നറിയോ എന്നെ വിളിക്കുന്നത്?
എൻ്റെ ഗുരുവിനുവരെ ദേഷ്യം വന്നു
ഇനി രണ്ട് വർഷത്തെ കഠിനമായ പരിശീലനം കൂടിവേണം. പിന്നെ അദ്ദേഹം എന്നെ പാട്ടുപാടാന്‍ വിടും. നോക്കിക്കോ.
നിന്റെയാ മൈലാഞ്ചി താടിക്കാരന്‍ ഗുരുവല്ലേ?
എന്നാല്‍ അയാളെ പറ്റിക്കൂടി നിനക്ക് അവിടെകിടന്നാല്‍ പോരെ? പിന്നെന്തിനാ ഇങ്ങോട്ടേക്ക് കെട്ടിയെടുക്കുന്നത്?
നിന്നെപ്പോലെ ഏതെങ്കിലും ഒരു ചെറുപ്പക്കാരൻ വീട്ടിൽ ഇരിപ്പുണ്ടോ?
ഇവിടെ തിന്നാന്‍ എവിടുന്നും വെറുതെ കിട്ടുന്നതല്ല.
മറ്റുള്ളവര്‍ മൂത്ത ആണ്‍മക്കളുടെ കാര്യങ്ങൾ പറയുമ്പോൾ എനിക്ക് നാണംകൊണ്ട് തലപൊന്തിക്കാന്‍ പറ്റുന്നില്ല.
ഇനി നിനക്ക് ഇവിടെനിന്നും തിന്നാന്‍ കിട്ടില്ല. പോയി എവിടുന്നെങ്കിലും കാശ് കൊടുത്ത് കഴിക്ക്
ഒന്നും കഴിക്കാതെയാണോ പോകുന്നത്?
ഞാൻ ഈ കുടുംബത്തിന് ഒന്നും ചെയ്യുന്നില്ലെന്ന് അമ്മയോട് നീ പറഞ്ഞിരുന്നോ?
അവന്‍ ഒന്നും തിരിച്ചറിയാന്‍ കഴിയാത്ത വെറും കുഞ്ഞാണ് അമ്മേ!
നീ എന്തിനാണ് ഈ അസംബന്ധങ്ങൾക്ക് ചെവികൊടുക്കുന്നത്? എന്തോപറഞ്ഞതുകേട്ട് നിന്റെ ഭാവി നശിപ്പിക്കയാണോ?
രണ്ട് വർഷത്തേക്ക് കൂടി ആരും കാണാതെ പല്ലുകടിച്ചുപിടിച്ചാല്‍ മതി.
നോക്കൂ കുക്കീ, നിനക്ക് മാത്രമേ എൻ്റെ വില മനസ്സിലാക്കാന്‍ പറ്റുന്നുള്ളൂ.
നീ ഇന്ന് പോയിരുന്നെങ്കിൽ നാളെത്തെ കാര്യങ്ങള്‍ നിനക്ക് നഷ്ടമായേനെ.
നാളെ ദുര്‍ഗ്ഗാ പൂജയല്ലേ
ഓ, അപ്പോള്‍ നാളെ നിങ്ങളുടെ ജന്മദിനം കൂടിയാണ്!
പണ്ടന്നെപോലെ അച്ഛൻ എന്നെ ഒരു ഔട്ടിങ്ങിന് കൊണ്ടുപോകാമെന്ന് പറഞ്ഞിട്ടുണ്ട്.
അച്ഛനോ... എവിടെ?
തീരുമാനിച്ചിട്ടില്ല - എങ്ങോട്ടെങ്കിലും!
ശരി, എന്നെയും കൂട്ടാന്‍ പറയൂ, ഞാനും വരുന്നു
നീ വല്ലാത്തൊരു ചെക്കന്‍ തന്നെ.
ഞാൻ പറഞ്ഞാൽ അച്ഛൻ കേള്‍ക്കൂല.
സൂര്യോദയം!
കീറ്റ്സിന്റെ ഒരു കവിതയോര്‍മ്മയില്ലേ?
ഭൂമിയിൽ കവിത ഒരിക്കലും മരിക്കുന്നില്ല
ഈ വിളനിലം നോക്കൂ! അതിൻ്റെ സൗന്ദര്യം നുകരാൻ പണച്ചെലവില്ല.
പണമില്ല താനും
എന്നാൽ, ഇതിവിടെ ഉണ്ട് ഇവിടെ വേണ്ടുവോളമുണ്ട്
യഥാർത്ഥ സത്യമറിയാമോ?
ജീവിക്കുക ഒരു കലയാണ്
ഞങ്ങള്‍ക്ക് തരാതെ കഴിച്ചാല്‍ നിങ്ങൾക്ക് വയറു വേദന വരും
ജീവിതകാലം മുഴുവൻ ഇങ്ങനെ കൊതിയനായി കഴിയാനാണോ നിന്റെ ഭാവം!
എടാ മരക്കഴുതേ, ഇങ്ങനെയാണോ നീ എന്നോട് സംസാരിക്കേണ്ടത്?
എന്നാല്‍ കുറച്ച് ഞങ്ങൾക്കും താ.
നമുക്ക് കുടിക്കാൻ കുറച്ച് വെള്ളം ഇവിടെയെവിടെയെങ്കിലും കിട്ടുമോ
സാർ, മൂന്നു മാസത്തെ വരിസംഖ്യ അടക്കാനുണ്ട്.
എന്തെങ്കിലും കുറച്ച് അടച്ചേ പറ്റൂ സാര്‍.
ശരി, എങ്കില്‍ നാളെ വാ. എന്തെങ്കിലും ചെയ്യാന്‍ പറ്റുമോ എന്ന് ഞാനൊന്ന് നോക്കട്ടെ
ഹേയ്, റിഹേഴ്സലിൽ നിന്റെ ഒച്ചയൊന്നും കേട്ടതേ ഇല്ലല്ലൊ...
നീയൊക്കെ എവിടെയാണ് ഇപ്പോള്‍?
അത്.. അവരെനിക്ക് നല്ല റോളൊന്നും നൽകിയില്ല
ഓ..നല്ല റോൾ, അഭിനയിക്കാന്‍, വലിയ അഭിനേതാവ് !
സാർ
ആരാ? മനസ്സിലായില്ല!
ഞാൻ, സനത്ത്
ഫിസിക്സിൽ ഉയർന്ന സെക്കണ്ട് ക്ലാസ്സ് വാങ്ങിയ ആൾ നീതന്നെയല്ലേ?
ആരോ പറഞ്ഞുകേട്ടു. ശരിയാ, കുക്കിയാണത് പറഞ്ഞത്
ശരിയാണ്. ഞങ്ങൾ ഇടക്കൊക്കെ കാണാറുണ്ട്
ആന്റീ എന്തുപറ്റി. വല്ലാതെ ക്ഷീണിച്ച് വിളറിയിട്ടുണ്ടല്ലോ?
ഇനി എന്തു ചെയ്യാനാണ് നിന്റെ പരിപാടി?
ഒരു ഡോക്ടറൽ ഗവേഷണത്തിനായി സ്കോളർഷിപ്പ് കിട്ടാന്‍ നോക്കുകയാണ്
കുരങ്ങൻ!
- ഡി ഫിലാണോ? - ഡി.ഫിൽ ഇപ്പോള്‍ എല്ലാവരും ചെയ്യുന്നതാണ്.
പന്നി!
നിങ്ങളുടെ തീസിസ് എന്തിനെക്കുറിച്ചാണ്? - ഗംഗാ സമതലത്തിലെ
സൂപ്പർസോണിക് വൈബ്രേഷന്റെ റെയ്നോൾഡ് നമ്പറിനെക്കുറിച്ച്.
കുരങ്ങൻ! - എന്താണ് സര്‍
നിന്നെക്കുറിച്ചല്ല, ശങ്കറിനെക്കുറിച്ചാണ് പറഞ്ഞത്. ഞാൻ നിങ്ങളെ താരതമ്യം ചെയ്യുകയായിരുന്നു.
ജീവിതകാലം മുഴുവൻ അവൻ ഒന്നും ചെയ്യാതെ നശിപ്പിക്കും.
വാ മോനെ, എന്തെങ്കിലും കഴിക്കാം.
പഠനത്തിൽ മുഴുകിയിരിക്കുകയാണല്ലോ?
ഈ ജീവിതത്തിൽ മറ്റെന്ത് ചെയ്യാന്‍.
എത്ര മനോഹരമായ സ്ഥലം
എന്നോട് ഇപ്പോള്‍ ഒരു പണിയും പറയണ്ട. - പോയി ഈ ചായ സനത്തിന് കൊടുക്കൂ
ഓ അമ്മേ! സനത് വന്നിട്ടുണ്ടോ?
ഓ.. എന്താ ഒരിത്..
എന്താണിങ്ങനെ തുറിച്ചുനോക്കുന്നത്? പിടിക്ക്! എനിക്ക് പോകണം.
എങ്ങനെയാണ് ചേച്ചി വൈകുന്നേരംവരെ ഇതിനകത്തുതന്നെ അടച്ചിരിക്കുന്നത്?
ബൈ
നിങ്ങൾ വന്നതിനാൽ ഞാൻ ട്യൂഷനു പോകാൻ വൈകി
എന്തായാലും നമുക്കൊന്ന് നടക്കാൻ പോകാം. എന്ത് പറ്റി?
നമുക്ക് ഇറങ്ങാം
വീട്ടുകാരെല്ലാം എവിടെ?
കടക്കൂ പുറത്ത്!
താങ്കള്‍ക്ക് പ്രശ്നമൊന്നുമില്ലല്ലോ! - ഇല്ല
ഞാൻ നിന്നോട് ഒരു ഗുരുവിനെക്കുറിച്ച് ഒരിക്കല്‍ പറഞ്ഞിരുന്നില്ലേ?
അദ്ദേഹമാണ് ഇത്!
ഇവിടെയുള്ളവയെ തന്നെ തീറ്റിപ്പോറ്റാന്‍ പറ്റുന്നില്ല. അപ്പോഴാണ്‌ ഓരോന്ന് തെണ്ടിത്തിരിഞ്ഞു വരുന്നത്!
എപ്പോഴും തുടക്കം കുറച്ച് പ്രശ്നമാണ്. കുഴപ്പമില്ല.
അദ്ദേഹത്തിന്റെ സംഗീതം നീ കേട്ടിട്ടില്ലേ, എത്ര സുന്ദരം. ശരിക്കും കേട്ടാൽ നീയതില്‍ മയങ്ങിപ്പോകും
ഇനിയും ഇത്തരം അലവലാതികളെ വീട്ടിൽ വിളിച്ചുകയറ്റിയാല്‍ ഞാന്‍...
അവിടെ നില്‍ക്കൂ. ഞാനിതാ വരുന്നു
കുക്കീ, പെട്ടെന്ന് നീയെനിക്ക് കുറച്ച് കാശ് തരൂ.
അമ്മേ, ഞങ്ങൾ പുറത്തേക്ക് പോകയാണ്. ഞാൻ ട്യൂഷനും കഴിഞ്ഞേ തിരിച്ചുവരൂ.
സ്കോളർഷിപ്പ് കിട്ടാൻ ബുദ്ധിമുട്ടാണ് എന്നുതോന്നുന്നു.
ഇനി ഏതാനും മാസങ്ങൾ കൂടിയല്ലേ വേണ്ടൂ
അതു കഴിഞ്ഞോ?
അതുകഴിഞ്ഞ് ഒരു ജോലി കണ്ടെത്തിയാല്‍ പോരെ.
അതുവരെ നീ എന്നെയും പോറ്റണം!
ഇത്രയും എത്തിയിട്ട് പാതിവഴിയില്‍ നിര്‍ത്താനാണോ? എങ്കില്‍ ചെയ്യാം.
നിങ്ങള്‍ ഒരു അസാമാന്യ പ്രതിഭാശാലിയാണ് സനത്.
മുറിയിൽ വെച്ച് നിങ്ങള്‍ കണ്ട ആ ചിത്രമില്ലേ... - ആ രണ്ട് കുട്ടികളുടെയോ?
അതെ. ഞാനും ഏട്ടനും ആണത്.
സനത്, നിങ്ങൾക്കറിയാമോ. ഒരിക്കൽ ഞങ്ങൾ ആ മലഞ്ചെരിവിലൂടെ നടക്കുകയായിരുന്നു.
മലയുടെ ഉച്ചിയില്‍ നിന്നും സൂര്യോദയം കാണാന്‍ വെളുക്കുന്നതിനു മുന്‍പുതന്നെ ഞങ്ങള്‍ ഇറങ്ങും.
എന്തൊരു കഠിനമായ യാത്രയാണെന്നോ!
എന്നാൽ സൂര്യൻ ഉദിച്ചുയര്‍ന്നപ്പോൾ...
എനിക്കത് പറഞ്ഞറിയിക്കാന്‍ സാധ്യമല്ല..
കുഞ്ഞായിരിക്കുമ്പോൾ, ഏട്ടന്‍ എന്നെ കളിയാക്കുമായിരുന്നു. എനിക്ക് ചന്ദ്രനെ പിടിക്കാനാണ് മോഹമെന്ന് പറഞ്ഞ്!
ഇപ്പോഴും ഏട്ടനത് ചെയ്യുന്നുണ്ട്
നീത, നീ ഈ കഠിനമായ കുടുംബഭാരം മുഴുവന്‍ തലയിലേറ്റുന്നത് ..
അവസാനിപ്പിച്ചേ മതിയാവൂ..
എങ്കില്‍ നിങ്ങള്‍ ഒരു ചില്ലുകൂടുണ്ടാക്കി
ഒരു മെഴുകുപ്രതിമപോലെ എന്നെ അതിനുള്ളില്‍ പ്രതിഷ്ഠിക്കൂ.
എനിക്ക് ട്യൂഷനു പോകാന്‍ വൈകി, ഞാന്‍ പോകട്ടെ.
പേടിക്കാനൊന്നുമില്ല. എല്ല് പൊട്ടിയിട്ടുണ്ട്.
നീത പുറത്തേക്കു വരൂ..
ഈ പ്രായത്തിലുണ്ടായ ഈ പരിക്ക്, അത് ശരിയാവാന്‍ വലിയ പ്രയാസമാണ്
ഇനി നീ വേണം ഇവിടുത്തെ കാര്യങ്ങള്‍ എല്ലാം നോക്കാന്‍.
നീത! നീ എന്താണ് ഇവിടെ?
നീ എം എ പരീക്ഷ ഇക്കുറി എഴുതുന്നില്ലേ?
എനിക്ക് പഠിക്കാന്‍ വരാനുള്ള സാഹചര്യമല്ല. ഇപ്പോൾ ഞാനിവിടെയാണ് ജോലിചെയ്യുന്നത്. വരട്ടെ.
നിങ്ങളുടെ കടത്തില്‍ നിന്ന് കുറച്ചെങ്കിലും ഒന്ന് വീട്ടാന്‍ നോക്കിക്കൂടെ.
ഞാന്‍ ഇന്നലെത്തന്നെ അക്കാര്യം പറഞ്ഞതല്ലേ...
കിട്ടുമ്പോള്‍ തരാം എന്നതല്ലേ? അത് നിന്റെ സ്ഥിരംപല്ലവിയല്ലേ?
നീയെന്താ വിചാരിച്ചത്, ഞങ്ങള്‍ നിന്റെ രക്ഷകര്‍ത്താക്കളാ..
ഞങ്ങളുടെ തോളില്‍ കയറ്റി നിന്നെ ചുമക്കാന്‍?
എന്തുകൊണ്ട് നീ ഒരു ജോലി സ്വീകരിക്കുന്നില്ല. ഒരു സ്ഥിരവരുന്മാനം കണ്ടെത്തുന്നില്ല.
അതുപറഞ്ഞാല്‍ നിങ്ങൾക്ക് ഒരിക്കലും മനസ്സിലാവില്ല. ജീവിതത്തില്‍ ആദർശം എന്ന് വിളിക്കപ്പെടുന്ന ഒന്നുണ്ട്.
നിങ്ങളുടെ സുഹൃത്ത് സരോജ്ബാബു വന്നിട്ടുണ്ട്. അവനെല്ലാം എന്നോട് പറഞ്ഞു.
എന്തൊക്കെയാ ഇവന്‍ പറഞ്ഞ കമ്പനികള്‍? - നാഷണൽ കെമിക്കൽ
ജോയ് എഞ്ചിനീയറിംഗ്
ജഗത് ഹോസിയറി
മൂന്ന് ജോലികളാണ് നിങ്ങളെ കാത്തിരിക്കുന്നത്! എന്നിട്ട് നിങ്ങള്‍ വായുവിൽ ഒരു ഗവേഷണം നടത്തുന്നു?
സാർ, ആ സ്ത്രീ വന്നിട്ടുണ്ട് - ഓ.. അവളെ ഇങ്ങോട്ട് വിളിക്കൂ
നിങ്ങളുടെ ആദർശം വന്നിട്ടുണ്ട്...
ഒരു ഭീകര സമയമായിരുന്നു എനിക്ക്. ഒടുവില്‍ ഒരു ജോലി കണ്ടുപിടിച്ചു.
അച്ഛൻ്റെ അപകടത്തിന് ശേഷമുള്ള അവസ്ഥ കഷ്ടമാണ്.
ഞാനതിനോട് യോജിക്കില്ല. എന്തിനാണ് നീ വെറുതെ പഠനം ഉപേക്ഷിച്ചത്?
പിന്നെ ഞാൻ എന്തുചെയ്യും?
വീട്ടിൽ ഒരുപാട് പേരുണ്ട്...
അവരെല്ലാം എന്നെ മാത്രം നോക്കിയാണ് കാത്തിരിക്കുന്നത്...
വരൂ നമുക്കൊന്നു നടക്കാം.
ജയ്‌ മാതേ... സ്ഥിരോത്സാഹശീലേ.. ദേവീ..
നല്‍കണേ...ഞങ്ങൾക്കുമൈശ്വര്യം...
എനിക്ക് ഒന്ന് ഷേവ് ചെയ്യാന്‍ നാലണ വേണം...
വിദ്യാദേവീ.. സരസ്വതീ...
ജനനീ... ജഗത്സാരമേ...
ഇത് അസഹനീയമായ കാര്യങ്ങളാണ്
ഞാൻ ജോലി ചെയ്യാം, നീ തീര്‍ച്ചയായും പഠിക്കണം.
എനിക്കാണെങ്കില്‍ എളുപ്പത്തിൽ ഒരു ജോലി കിട്ടും
പിന്നെ നമ്മുടെ കല്യാണം നടത്താം...
അത് ഇപ്പോഴൊന്നും നടക്കാനിടയില്ല.
എന്തുകൊണ്ട്?
എങ്ങിനെ അതിനു കഴിയും? ഞാനും കൂടിയില്ലെങ്കില്‍ ആ വീട്....
കിടപ്പിലായ അച്ഛനും സഹോദരന്മാരും അനിയത്തിയും...
ആ ശങ്കർ ഒന്നിനും കൊള്ളാത്തവനാണ്. നീ എന്തിന് അവൻ്റെ ഭാരം കൂടി വഹിക്കണം?
നിങ്ങൾക്ക് ഏട്ടനെ മനസ്സിലാക്കാനാവില്ല!
നിങ്ങളെപ്പോലെ നാളെ ഒരു ദിവസം ഏട്ടനും വളര്‍ന്നു വലിയ ആളാകും.
നിങ്ങൾ രണ്ടുപേരിലാണ് എന്റെ എല്ലാ പ്രതീക്ഷകളും.
അതിനു ശേഷം എനിക്ക് എന്റേതായ സമയം കിട്ടിയേക്കാം
അതായത്, അതുവരെ...
- നമുക്ക് കാത്തിരിക്കേണ്ടി വരും. - നമ്മളെന്തിന് കാത്തിരിക്കണം?
ഭ്രാന്ത് പറയല്ലേ.
ഒന്നോ രണ്ടോ ദിവസത്തിനുള്ളിൽ ഞാൻ ഇവിടുന്നു പോകും.
എനിക്കൊറ്റകാര്യമേ ചോദിക്കാനുള്ളൂ..
വരട്ടെ...
ഒരു ഗായകനെ സംബന്ധിച്ചിടത്തോളം തീര്‍ച്ചയായും ഷേവ് ചെയ്യേണ്ടി വരും.
അതുകൊണ്ട് എന്നാല്‍ നിന്റെ നാണക്കേടുമാറ്റാന്‍ പറ്റുമോടാ? - എന്ത് നാണക്കേട്?
ഒരു പെണ്‍കുട്ടിയുടെ കഷ്ടപ്പാട് വിറ്റുതിന്നുന്ന വീട്ടുകാര്‍. അതും അവളുടെ ഭാവി നശിപ്പിച്ച്
കോളനി മുഴുവൻ ഇതിനെക്കുറിച്ച് എന്താ പറയുന്നതെന്ന് വല്ല പിടിയുമുണ്ടോ?
- നീയല്ലേ അതില്‍ മൂത്തന്‍? - ഇതാ നോക്കൂ, ബൻഷി ദാ...
നിങ്ങളെനിക്ക് ബ്ലേഡ് കടം തന്നു എന്നത് ശരിയാണ്. എന്നാല്‍ എന്റെ കുടുംബ കാര്യത്തില്‍ ഇടപെടല്ലേ.
ഒന്ന് നിര്‍ത്തി പോയാട്ടെ.
ഞാന്‍ നീതയെ നാവികനായ സിന്ദ്ബാദെന്നാണ് വിളിക്കുക
എല്ലാ കടല്‍ക്കിഴവന്മാരെയും തോളിലേറ്റി നടക്കുന്ന സിന്ദ്ബാദ്.
ചാവുന്നതുവരെ അവളുടെ തലവിധി അതായിരിക്കും
സമയംപോകയാണെന്‍ ദിനമിതെല്ലാം....
തെറ്റിയ സമയത്തെത്തീ.. ഈ നദിക്കരയിൽ ഞാന്‍..
തോണിക്കാരാ.. നിന്‍ പേരെന്താണ്.....
ആരെ ഞാൻ വിളിച്ചുകേഴും..?
ആരെന്നെ തുഴഞ്ഞെത്തിക്കുമക്കരെ...?
ഇല്ലല്ലോ തോണിയിലൊരു തോണിക്കാരന്‍...
ഒറ്റ മനുഷ്യരില്ല തീരത്താകെ....
സർ, ഞാൻ വായിച്ചു കഴിഞ്ഞു.
നേരം വൈകിയില്ലേ. ഇനി വീട്ടിലേക്ക് പൊയ്ക്കോള്ളൂ.
മോണ്ടു കോളേജില്‍ പോയിട്ട് ഒരു മാസമായി എന്നുകെട്ടു.
ഇന്നറിഞ്ഞു, അവൻ ഇക്കുറിയും തോറ്റെന്ന്.
അവന്റെ പേര് ഹാജര്‍പ്പട്ടികയില്‍ നിന്നും കുത്തിയെന്നും. കാരണം ...
അവന്‍ ഫീസ്‌ അടച്ചിരുന്നില്ല.
അല്ലെങ്കിലും അവന്‍ കോളേജില്‍ പോയിട്ട് എന്തുകാര്യം?
തത്കാലം അവള്‍ക്ക് ഒരു ജോലിയുള്ളതാണ് ഏക ആശ്വാസം.
പണ്ടത്തെ പോലെത്തന്നെ. അല്ലേ?
മോണ്ടുവിന്റെ വിശേഷങ്ങള്‍ അറിഞ്ഞിരുന്നോ, അച്ഛാ?
നീയായിട്ട് മോശം വാർത്തകളൊന്നും എഴുന്നള്ളിക്കേണ്ട. ഇവിടെ എല്ലാവർക്കും അറിയാം.
ഇവിടുള്ളവര്‍ പ്രയാസപ്പെടുന്നതില്‍ ഏറ്റവും സന്തോഷം നിനക്കാണെന്നും എല്ലാവർക്കും അറിയാം
- നീയും നിൻ്റെയാ മറ്റവനും.... - മിണ്ടാതിരിയെടീ!
കായികതാരമായതുകൊണ്ട് മോണ്ടുവിന് ഒരു ഫാക്ടറിയിൽ ജോലി ലഭിച്ചു.
അത് അച്ഛനോട് പറയാൻ അവനു പേടിയായിരുന്നു.
ഇന്നാണവന് ആദ്യ ശമ്പളം കിട്ടിയത്. ഇതാ.
എന്നോടുമാത്രം ഒന്നും പറഞ്ഞില്ല അല്ലെ. ഞാനൊരു ശത്രു!
അച്ഛനുമതെ, മക്കള്‍ക്കും അതെ.
ഈ പണം ഞാൻ കൈകൊണ്ടുതൊടില്ല
ഇനിമുതല്‍ നീതന്നെ വീടുഭരിച്ച് എല്ലാകാര്യങ്ങളും നോക്കിക്കോളൂ.
ഒരു ഫാക്ടറി ജോലിയോ? കൂലിപ്പണി!
അതുകൊണ്ടെന്താ? ഇക്കാലത്ത് ഇത്തരം ജോലികൾക്കും നല്ല ശമ്പളമൊക്കെയുണ്ട്‌.
കണ്ടില്ലേ, മധ്യവർഗ ജീവിതം എവിടെയാണ് നിപതിക്കുന്നതെന്ന് !
എന്നെ എന്റെ മുറിയിലേക്ക് കൊണ്ടുപോകൂ
നിങ്ങള്‍ക്കെല്ലാം ഞാനൊരു വഴക്കാളിയാണ്. ഞാൻ എപ്പോഴും വഴക്കിടുന്നതാണല്ലോ നിങ്ങൾ കാണുന്നത്
നിങ്ങള്‍ക്ക് ഞാനൊരു ശുണ്ഠിക്കാരിത്തള്ളമാത്രം!
കഴിഞ്ഞ പത്തുകൊല്ലം കൊണ്ട് ഞാന്‍ എങ്ങിനെയൊക്കെ മാറി!
എനിക്കുതന്നെ അറിയാത്തവണ്ണം ഞാന്‍ മാറിപ്പോവുകയാണ്.
എന്നോടതൊന്നും പറയേണ്ടല്ലോ അമ്മേ.
ശരിക്കും എനിക്കീ മുടിഞ്ഞ വീട്ടുഭാരം ഇനിയും താങ്ങാൻ കഴിയില്ല
ദയവായി എനിക്കൊരു വിടുതി നല്‍കൂ.
ശങ്കർ കൊള്ളാവുന്ന ഒരുത്തനായിരുന്നെങ്കില്‍...
എല്ലാ ഭാരവും നിനക്കൊറ്റയ്ക്ക് ഏറ്റെടുക്കേണ്ടി വരുമായിരുന്നില്ല.
അവന്‍ ശരിക്കും നല്ലതാണ്.
ഇനി നിങ്ങളുടെ അച്ഛനെ ഒന്നിനും കണക്കിലെടുക്കേണ്ടതില്ല.
ചിലപ്പോള്‍ അദ്ദേഹത്തിന് എഴുന്നേല്‍ക്കാനും നടക്കാനും പറ്റിയേക്കാം..
എന്നാലും തലയിൽ കാര്യമായി എന്തോ കുഴപ്പം പറ്റിയിട്ടുണ്ട്.
എന്തായാലും ഇനി പണിയെടുത്ത് സമ്പാദിക്കാനൊന്നും എന്തായാലും പറ്റില്ല.
കാര്യം, ഏഴ് വയസ്സ് മുതൽ ഞാന്‍ അദ്ദേഹത്തെ കാണുന്നതല്ലേ.
അമ്മ വിഷമിക്കേണ്ട, ഞാൻ ഇവിടെയുണ്ടല്ലോ.
നിനക്കും നിന്റെതായ ആഗ്രഹങ്ങളുണ്ടാവുമല്ലോ, ചിലപ്പോള്‍ ഞങ്ങളൊന്നും ഇല്ലാത്ത മറ്റെന്തെങ്കിലും.
എന്തായാലും എനിക്ക് സ്വന്തമായുള്ളത് നിങ്ങളൊക്കെയാണ്.
ആര്‍ക്കും സ്വന്തം മനസ്സിനെ വളരെക്കാലമൊന്നും പിടിച്ചുകെട്ടാന്‍ കഴിയില്ലല്ലോ.
സത്യംപറഞ്ഞാല്‍ നീ മാത്രമാണ് എനിക്കുള്ള ഏക അവലംബം.
എന്നിട്ടും നിന്റെകാര്യം പോലും എന്നെ ഭയപ്പെടുത്തുകയാണ്.
എൻ്റെ സ്വന്തം മകള്‍ എനിക്ക് ഏതോ അന്യഗ്രഹജീവി മാതിരി.
നീ കൂടി എല്ലാം ഇട്ടെറിഞ്ഞു പോയാലോ
ഇത്രയും കാലമായിട്ടും എനിക്ക് നിന്നെ ശരിക്കും അറിയാന്‍ കഴിഞ്ഞിട്ടില്ല.
എന്തെങ്കിലും പറയൂ?
ക്ഷമിക്കണം, ഞാൻ നിനക്ക് തടസ്സമായല്ലേ.
വന്ന് ഭക്ഷണം കഴിക്ക്, നേരം വൈകി. - നീ ഇതുവരെ കഴിച്ചില്ലേ!
- ഇല്ല - അതെന്തേ?
കാരണം ഏട്ടന്‍ കഴിക്കാത്തത് തന്നെ.
ഞാൻ ശരിക്കും എല്ലാഭാരവും നിന്റെ മേല്‍ ഇട്ടിരിക്കയാണല്ലേ?
ഓ. സെന്റിമെന്‍സ് അടിക്കുകയാണല്ലേ! - അല്ല, ശരിക്കും പറഞ്ഞതാണ്.
നിന്റെ മുഴുവൻ ഭാവിയും കളഞ്ഞ്.. നിന്റെ വിവാഹവും ഇല്ലാതാക്കി..
ആളുകൾ എന്തൊക്കെയാ പറയുന്നത്..
ഇത് ഏട്ടന്റെ ആണഹങ്കാരത്തെ മുറിവേല്‍പ്പിച്ചോ?
അല്ല നിങ്ങൾക്ക് ആണഹന്ത ഇല്ലെന്നാണോ? - അതിലും വലുതാണ്‌ ഉള്ളത്.. എൻ്റെ പരിശീലനം..
ഇപ്പോൾ, തീർച്ചയായും, നിന്നെ ഞാന്‍ ചൂഷണം ചെയ്യുകയാണ് എന്നത്
എന്നെ അങ്ങേയറ്റം ആഴത്തിൽ പൊള്ളിക്കുന്നുണ്ട്.
- ഏട്ടന്‍ കാര്യമായാണോ പറയുന്നത്? - അതെ
ഞാൻ നിങ്ങളെ എല്ലാവരെയും എത്ര ഭ്രാന്തമായാണ് സ്നേഹിക്കുന്നതെന്നറിയോ!
നിങ്ങളും ചെയ്യുന്നുണ്ടാവും. പക്ഷേ ഒരിക്കലും നിങ്ങളത് പുറത്തുകാണിക്കുന്നില്ല.
മറ്റാരെങ്കിലും എന്നെ സ്നേഹിക്കുന്നുണ്ടെങ്കിൽ... ശരിക്കും സ്നേഹിക്കുന്നെങ്കിൽ
തീർച്ചയായും അയാള്‍ എനിക്കായി കാത്തിരിക്കും
അത് എന്നെ ഒട്ടും അലട്ടുന്നേയില്ല.
ഇപ്പോൾ എന്തായാലും ഒരു വിവാഹത്തെക്കുറിച്ച് ഞാന്‍ ആലോചിക്കുന്നില്ല.
ഏട്ടന്‍ വളര്‍ന്ന് ഒരു താരമായാൽ പിന്നീട് എനിക്ക് വിവാഹം കഴിക്കാമല്ലോ.
അതുവരെ ഞാനുണ്ടായിരിക്കില്ലേ?
എൻ്റെ കഷ്ടപ്പാടുകളെല്ലാം അതോടെ ഇല്ലാതാകും
അപ്പോഴേക്കും നീയും ഇവിടെ ഇല്ലാതാവില്ലേ?
അപ്പോൾ ഏട്ടന്‍ എന്നെ ആ മലമുകളിലേക്ക് കൊണ്ടുപോവില്ലേ?
ആ മലയോരങ്ങളില്‍ ഞാൻ സന്തോഷത്തോടെ ഓടിപ്പാഞ്ഞുനടക്കും
തീര്‍ച്ചയായും കൊണ്ടുപോകും. നീ വല്ലാത്തൊരു കളിക്കുട്ടിതന്നെ!
ദുഃഖങ്ങളെയും ദാരിദ്ര്യത്തെയും ദൂരേക്ക് അകറ്റേണമേ
സുഖമേകണേ സര്‍വ്വര്‍ക്കും
ഇത് മാത്രമെന്‍ പ്രാര്‍ത്ഥന
കേള്‍ക്കൂ ഇത് ഹേ കൃപാകര...
നിന്‍ പേര് ഞാൻ എന്നെന്നേക്കും പിന്തുടരാം..
ഞാൻ അച്ഛന്‍ പറയുന്നതുപോലെ പറഞ്ഞതാ... വീഴരുത്!
കുറേയായല്ലോ കണ്ടിട്ട്? എന്താ കാണാന്‍ കിട്ടാത്തത്?
ഇനിയുമത് എത്രകാലം വേണ്ടിവരും..
നിങ്ങള്‍ എപ്പോഴും ചോദിക്കുന്ന ...
ആ ചോദ്യം തന്നെയാണോ? - ഇനിയുമത് ചോദിക്കേണ്ട ആവശ്യമില്ലല്ലോ
ഞാൻ ട്യൂഷനു പോയിട്ടു വരാം
അമ്മേ, ഞാൻ അദ്ദേഹത്തിനു ഈ ചായ കൊടുത്തോട്ടെ?
കൊടുത്തോളൂ
മാ! അദ്ദേഹം തനിയെയല്ലേ ഉള്ളൂ. ഞങ്ങള്‍ കുറച്ചുനേരം സംസാരിച്ചിരുന്നോട്ടെ?
അല്ല, ഞങ്ങള്‍ ഒന്ന് പുറത്തേക്ക് പോയാലോ? - എനിക്കറിയില്ല, ഇഷ്ടമുള്ളതെന്താന്നു വെച്ചാല്‍ ചെയ്യൂ..
നമുക്ക് ആ തടാകത്തിന് ചുറ്റുമൊന്നു നടന്നാലോ
ചേച്ചി ഇപ്പോഴും വരില്ലെന്നറിയില്ലേ.
നമുക്ക് പോകാം
മിന്നാമിനുങ്ങേ....!
മനുഷ്യര്‍ക്കില്ല ദയയൊട്ടും നിന്നോടിപ്പോള്‍...!
നിന്റെ ശബ്ദം ശരിക്കും അതിമനോഹരമാണ്..
വിഡ്ഢിത്തം കാട്ടരുത്. അതൊരു നല്ലജോലിയല്ലേ, അത് സ്വീകരിക്കാമല്ലോ..
ഈ കഷ്ടപ്പാടെല്ലാം മതിയാക്കിക്കൂടെ. എന്നിട്ട് നല്ലൊരു ഫ്ലാറ്റ് എടുക്കുക..
നിങ്ങള്‍ക്ക് ശരിക്കും പറ്റിയ ഒരുവളെ കണ്ടെത്തുക
നമുക്ക് നോക്കാം
എന്തൊരു നോട്ടമാണ് നിങ്ങളുടേത്. ഇങ്ങനെയെങ്കില്‍ നിങ്ങള്‍ നോക്കിനോക്കി ഇരിക്കുകയേയുള്ളൂ..
ഉണർത്തരുതേ എന്നെ , എൻ്റെ പ്രഭോ, ഒരുവേള നിങ്ങളെ ഞാൻ നിന്ദിച്ചേക്കാം...
ഇതാ എൻ്റെ ചെരിപ്പുകിട്ടി!
ഇപ്പോള്‍, അതഴിച്ചു വെച്ചേക്കണം!
മോണ്ടൂ നോക്കൂ, എൻ്റേത് കീറിപ്പറിഞ്ഞു ഇടാന്‍പറ്റാണ്ടായി.
നിനക്കറിയാലോ, എനിക്കിന്ന് ഉസ്താദിനൊപ്പം ഒരു കച്ചേരിക്ക് പാടാന്‍പോകാനുള്ളതാണ്...
അതിന് നിങ്ങള്‍ സ്വന്തം നയിച്ച് വല്ലതും ഉണ്ടാക്കിയിട്ട് ആവശ്യമുള്ളത് വാങ്ങണം.
പൊന്നു മോണ്ടു! എനിക്ക് കുറച്ച് കാശ് വേണമായിരുന്നെടാ
എന്താണ്? - ഒരു എട്ടണമതി, അല്ലെങ്കില്‍ ഒരു നാലണയെങ്കിലും താ..!
നീതയോട് മാത്രം എപ്പോഴും ചോദിച്ച് ചോദിച്ച് ഞാന്‍ നാണംകെട്ടു!
നീ കണ്ടില്ലേ എന്റെ മുടിയിതാ വേണ്ടും വളര്‍ന്നു വല്ലാണ്ടായി.
നിങ്ങൾ ഒരു പിച്ചക്കാരനാണെങ്കില്‍, കണ്ടാലും അങ്ങിനെതന്നെയല്ലേ തോന്നേണ്ടത്.
ഏട്ടാ, ഏട്ടന്‍ മുറിയിലേക്ക് പോയാട്ടെ
നിനക്കതുകേട്ട് സങ്കടായോ?
കുഴപ്പമില്ല, നിങ്ങളെല്ലാവരും എൻ്റെ കൈകളിൽ കിടന്നാണ് വളർന്നത്
ഓ, അവൻ പറഞ്ഞോട്ടെ!
കുറച്ച് നല്ല വസ്ത്രങ്ങൾ വാങ്ങൂ
ആ മുടിയും മുറിക്കൂ.. എന്നിട്ട് വൃത്തിയായി നടക്കൂ.
ഒരു ജോടി ചെരുപ്പുകളും വാങ്ങിക്കൂ. - ഇല്ല
നിന്റെ ഭാവി മിക്കവാറും വളരെ ഇരുണ്ടതായിരിക്കും.
നോക്കൂ, മറ്റുള്ളവരുടെ ദുരവസ്ഥയോര്‍ത്ത് ഉരുകുന്നവര്‍ എപ്പോഴും കഷ്ടപ്പെടാൻ മാത്രം വിധിക്കപ്പെട്ടവരാണ്
നീ ഒരു തികഞ്ഞ പൊട്ടിയാണ്!
ബൻഷി ദായുടെ വാക്കുകളിൽ പറഞ്ഞാല്‍...
നീ നാവികനായ സിന്ദ്ബാദ് ആണ് !
അല്ലെങ്കിൽ എന്നെപ്പോലുള്ള ഒരു വിഡ്ഢിക്ക് നിന്നെ എങ്ങനെ കളിപ്പിക്കാന്‍പറ്റും?
ഈ സനത് ഏതു സ്വഭാവക്കാരനാണ്?
എന്തായാലും അവന്‍ വലിയ ആദര്‍ശവാദിയൊന്നുമല്ല.
ചേച്ചീ, ഇതാ ശമ്പളം
അമ്പത് രൂപ മാത്രമേയുള്ളൂ!
അതെ, എനിക്ക് മെസ്സിൽ ഒരു മാസത്തെ ഡെപ്പോസിറ്റ് കൊടുക്കേണ്ടി വന്നു..
ഈ മാസം മുതല്‍ അവന്‍ ഫാക്‌ടറി ക്വാര്‍ട്ടേഴ്സില്‍ താമസിക്കാനാണ് തീരുമാനിച്ചത്.
- നീ വീട് വിട്ടുപോവുകയാണോ? - അതെ, അതായത് എനിക്ക് ...
അറിയാമല്ലോ ഇവിടെ നിന്ന് ജോലിക്ക് പോയിവരിക വളരെ പ്രയാസമാണ്.
മാത്രമല്ല, എന്റെ സ്പോർട്സ്മാന്‍ ശരീരം ഫിറ്റ് ആയി നിർത്താൻ നല്ല ഭക്ഷണവും ആവശ്യമാണ്
അത് വേണമെങ്കില്‍ നമുക്ക് ഇവിടെത്തന്നെ ഉണ്ടാക്കാമായിരുന്നല്ലോ.
ഇല്ല ചേച്ചീ, അതൊന്നും നടക്കില്ല
എനിക്ക് എന്തെങ്കിലും മിച്ചം വെക്കാന്‍ പറ്റിയാല്‍ ഞാനത് ഇവിടെവന്നു തന്നോളാം.
അവനൊരു ചെറുപ്പക്കാരനല്ലേ. അവനും ഉണ്ടാവില്ലേ അവന്റെതായ കാര്യങ്ങള്‍.
വീട്ടിലെ മുതിർന്നവർ വെറുതെ ഇരുന്നുതിന്നുമ്പോഴാണ്‌..
ഇന്ന് ഞങ്ങളുടെ ഹെഡ് ഓഫീസിൽ വെച്ച് സനത് ദായെ കണ്ടു
അയാള്‍ സ്റ്റോഴ്സ് ഡിപ്പാർട്ട്മെൻ്റില്‍ ചേര്‍ന്നു. ആലോചിച്ചു നോക്കിയേ, ഒരു സയൻസ് ഗവേഷകന്റെ അന്ത്യം!
- എന്ത് ശമ്പളം കിട്ടും? - ചുരുങ്ങിയത് മുന്നൂറെങ്കിലും കിട്ടും.
നിനക്കറിയില്ലേ, ബോസ് അദ്ദേഹത്തിൻ്റെ സുഹൃത്താണല്ലോ.
സനത് ബാബു ഇവിടെ ഇല്ലല്ലോ. കഴിഞ്ഞ മാസം ഇവിടുന്നു മാറി.
ഓ, നിങ്ങളോ. അവൻ്റെ വിലാസം വേണ്ടിവരില്ലേ, ഞാൻ തരാം?
ഞാൻ ഒരു ജോലിക്ക് ചേര്‍ന്നു.
ഗീതുവിന്റെ വിവാഹത്തെക്കുറിച്ച് ആലോചിക്കേണ്ടേ?
നീതയുടേത് കഴിഞ്ഞിട്ട് ആലോചിച്ചാല്‍ മതിയല്ലോ.
മൂത്തത് കഴിഞ്ഞല്ലേ ഇളയതിന്റേത് ആലോചിക്കേണ്ടൂ.
നിങ്ങൾ അവളെ പഠിപ്പിച്ചില്ലേ, അതുകൊണ്ടാണ് അവൾക്ക് ഈ വീട് നോക്കിനടത്താന്‍ കഴിയുന്നത്
ജോലി ചെയ്യുന്ന ഒരു പെൺകുട്ടിക്ക് ഭര്‍ത്താവിനെ കിട്ടാന്‍ കൂടുതല്‍ എളുപ്പമാണ്.
എങ്കില്‍ വേഗം അവളെ കല്യാണം കഴിപ്പിച്ചു വിടൂ. നിങ്ങള്‍ക്ക് വിരലും ഊമ്പി ഇവിടെയിരിക്കാം.
അവൾ പോയാൽ ഇവിടുത്തെ അടുപ്പുപുകയുമോ?
എന്നുവെച്ച് ആ പാവം പെണ്ണിനെ ജീവിതകാലം മുഴുവൻ നമുക്കിങ്ങനെ ചൂഷണം ചെയ്യാമോ?
അവളുപോയാല്‍ നിങ്ങള്‍പിന്നെ വായുഭക്ഷണം കഴിക്കേണ്ടിവരും.
എവിടെയായിരുന്നു? - ഒന്ന് നടക്കാൻ പോയി
- നിനക്ക് ഇപ്പോൾ പരീക്ഷയല്ലേ. - പരീക്ഷയൊന്നും എനിക്കുപറ്റിയതല്ല
പിന്നെന്താണ് പരിപാടി?
ഞാൻ വിവാഹം കഴിക്കാന്‍ പോകുന്നു.
- ആരെയാണെന്ന് അമ്മയ്ക്ക് അറിയാമോ? - സനത്ബാബു
എല്ലാവരും ഒരേ ചൂളയില്‍ കത്തിത്തീരേണ്ടതില്ലല്ലോ.
കാത്തിരിക്കാനുള്ള ക്ഷമ എല്ലാവർക്കും ഉണ്ടാവണമെന്നുമില്ല.
നിങ്ങൾ കുറേ കാര്യങ്ങള്‍ കൂടി പഠിക്കാനുണ്ട്.
മോണ്ടുവിനെ കുറിച്ച് വല്ല വിവരവും കിട്ടിയോ?
അവൻ ഡൽഹിക്ക് പോയിരിക്കയാണ്
നിന്റെ കമ്മലും വളയുമെല്ലാം നല്ലതാണെന്നാണ് ഗീത പറഞ്ഞുകൊണ്ടിരിക്കുന്നത്.
അവളുടെ ഇഷ്ടങ്ങള്‍ നിനക്കും അറിയാമല്ലോ?
അവളത്‌ എടുത്തോട്ടെ. അവൾക്കല്ലേ ഇപ്പോള്‍ അത്യാവശ്യം വന്നിരിക്കുന്നത്.
അതല്ല ഞാന്‍ ശരിക്കും ഉദ്ദേശിച്ചത്.. അവളുടെ ആഗ്രഹം..
നമുക്ക് എത്ര തൈര് വേണ്ടിവരും?
ഒരു കാലത്ത് മരിക്കാറായ വൃദ്ധര്‍ക്ക് അവര്‍ പെണ്‍മക്കളെ വിവാഹം ചെയ്തുകൊടുത്തു.
അവർ പ്രാകൃതരായിരുന്നു!
നമ്മളിപ്പോള്‍ വിദ്യാസമ്പന്നരും പരിഷ്കൃതരുമാണ്!
നമ്മള്‍ നമ്മുടെ പെൺകുകളെ പഠിപ്പിക്കുന്നു ...
എന്നിട്ട് അവളെ വാറ്റിപ്പിഴിഞ്ഞെടുത്ത് അവളുടെ ഭാവി നശിപ്പിക്കുന്നു
ഇത്രമാത്രമേ വ്യത്യാസമുള്ളു
ഇപ്പോള്‍ ചായ കുടിക്കാറായല്ലോ. ഞാൻ ചായയുമെടുത്ത് വരാം
ആർക്കെല്ലാമാണ് മധുരം വേണ്ടത്?
നിങ്ങൾക്ക് മധുരപലഹാരങ്ങളൊന്നും ആരും തന്നില്ലേ?
ആ കുട്ടിക്കാലം വളരെ പണ്ടെന്നോ ആയിരുന്നെന്നാണ് തോന്നുന്നത്!
ഈ കുന്നുകളെല്ലാം...
ഈ ഭൂമിയിലൊന്നും പെട്ടതല്ലെന്നും.
ഇനിയാരും ഈ കുന്നുകൾ കയറിയിറങ്ങാനും പോകുന്നില്ല. അവ മറ്റേതോ കാലത്തിലേക്ക് പോയിക്കഴിഞ്ഞു.
ഒരു സംഗീത വിദ്യാലയത്തില്‍ ഞാനൊരു ജോലി കണ്ടെത്തി. അമ്മയോട് തത്കാലം പറയേണ്ട.
നീ നിന്റെ എം എ പൂത്തിയാക്കുക. ബാക്കികാര്യങ്ങള്‍ ഞാന്‍ നോക്കിക്കൊള്ളാം.
ഏട്ടാ.. ടാഗോറിൻ്റെ ഒരു ഗീതം എന്നെ പഠിപ്പിക്കാമോ?
മുമ്പ് ഞാൻ നന്നായി പാടാറുണ്ടായിരുന്നല്ലോ
നിന്നെപ്പോലുള്ള ദുര്‍ബലചിത്തരായ പൊട്ടികളെയാണ് ഈ ലോകം ഏറ്റവും കൂടുതൽ വേദനിപ്പിക്കുക.
ആയിരിക്കാം.. എങ്കില്‍ ഒരു കണ്ണാടിപ്പെട്ടിയുണ്ടാക്കി
ഒരു മെഴുകുപ്രതിമപോലെ എന്നെ അതിനുള്ളില്‍ അടച്ചേക്കൂ.
ഞാൻ ഈ വീടുവിട്ടിറങ്ങുകയാണ്.
അല്ലെങ്കില്‍ തന്നെ ഞാൻ ഇവിടെ ആരുമല്ലെങ്കിലും.
ഇത് ഇനിയും എന്നെക്കൊണ്ട് സഹിക്കാൻ കഴിയില്ല
എന്റെ ഒരു പ്രതിഷേധമായെങ്കിലും ഞാന്‍ പോവുകയാണ്.
നീ നിന്റെ നിശ്ശബ്ദസഹനങ്ങളുമായി തുടരുക. എന്നിട്ട് തകര്‍ന്നു തരിപ്പണമായി മരിക്കൂ.
നിനക്ക് പാട്ട് പഠിക്കണോ?
വേണം. കല്യാണത്തിന് എനിക്ക് പാടണം.
എനിക്കറിയില്ലായിരുന്നു നീ എനിക്കൊപ്പം വരുമെന്ന്
എല്ലാമെല്ലാം ഇരുളിലാണ്ടു
ജ്വലിച്ചുനില്‍ക്കും ദീപവുമണഞ്ഞു
ഞാന്‍ അകാശവിതാനങ്ങളില്‍ എത്തിയതാർക്കു വേണ്ടി?
എനിക്കറിയില്ലായിരുന്നു നീ എനിക്കൊപ്പം വരുമെന്ന്
അന്ധകാരത്തില്‍ ഞാൻ നിന്നെ സ്വപ്നം കണ്ടുകിടന്നു
നിന്‍വിജയത്തിന്റെ പതാകയാണ് കൊടുങ്കാറ്റെന്നു ഞാനെങ്ങിനെ അറിയാനാണ്?
പുലരിവരുമ്പോള്‍ മാത്രമാണ് ഞാന്‍ കണ്ടത്
നീ അവിടെത്തന്നെ നില്‍പ്പുണ്ടായിരുന്നെന്ന്!
എന്‍മുറിയാകെ ശൂന്യതയാല്‍ നിറഞ്ഞിരുന്നു നീളെ.
ദീദി.. ഇന്ന് ഓഫീസിൽ പോയില്ലേ?
നല്ല സുഖമില്ല. ഒരു പനിവരുംപോലെ.
ഇപ്പോള്‍ ലൈബ്രറിയിലൊന്നും പോകാറില്ലേ?
മോണ്ടുവിൻ്റെ ഫാക്ടറിയിൽ നിന്നുള്ള കത്താണ്.
എന്താ പറ്റിയത്?
കഴിഞ്ഞ രാത്രിയിലെ ഷിഫ്റ്റിൽ. മോണ്ടു...... ഇല്ല.. മരിച്ചിട്ടില്ല!
ഗുരുതരമായി പരിക്കേറ്റു!
യന്ത്രം അവനെ മുഴുവന്‍ വിഴുങ്ങിയില്ല
ഇത് ഞാന്‍ പ്രതീക്ഷിച്ചതുതന്നെയാണ്..
ഞാൻ ആശുപത്രിയിലേക്ക് പോകുന്നു. വരാന്‍ ചിലപ്പോള്‍ വൈകും.. വിഷമിക്കേണ്ട.
ഇത് പ്രതീക്ഷിച്ചതുതന്നെയാണ്. അത് പ്രകൃതിനിയമമാണ്.
നോക്കൂ.. രക്തം നല്‍കേണ്ടിവരുമെന്ന് ഡോക്റ്റര്‍ പറഞ്ഞിട്ടുണ്ടായിരുന്നു.
അതിന് പണം കുറേയാവുമോ? - വേണ്ടിവരും, നാളെമതിയാകും
ഇപ്പോഴും അപകടനില തരണം ചെയ്തിട്ടില്ല.
ഹേയ്.. നിങ്ങളുടെ ശരീരം ചുട്ടുപൊള്ളുന്നല്ലോ!
ഇത്രയും പനിയുമായാണോ നടക്കുന്നത്?
- ഇങ്ങനെ ഇടയ്ക്കിടയ്ക്ക് വരുന്നതാണ് - എല്ലാ ദിവസവും വരാറുണ്ടോ?
എങ്കില്‍ ഒരു എക്സ്-റേ എടുക്കണം
കുക്കി മടികൊണ്ട് ഒന്നും പുറത്തുകാട്ടാത്തതാണ്.
അവള്‍ക്ക് ചില അസ്വാസ്ഥ്യങ്ങള്‍ ഉള്ളതായി എനിക്ക് ഉറപ്പുണ്ട്...
അവൾക്ക് സ്ഥിരമായി പനിയുണ്ടെന്നു പറഞ്ഞുകേട്ടു.
അവളാണ് ആശുപത്രിയില്‍ കിടക്കുന്ന മോണ്ടുവിന്റെ സകലകാര്യങ്ങളും നോക്കുന്നത്.
ഞങ്ങളുടെ കയ്യിലാണെങ്കില്‍ നയാപൈസ ഇല്ലതാനും.
ഡോക്റ്റര്‍ക്ക് കഴിയുമെങ്കിൽ അവളെ ഒന്ന് പരിശോധിക്കണം.
ഇന്ന് ഒന്നും കഴിക്കാന്‍ പറ്റിയിരുന്നില്ല. ദയവായി എനിക്ക് കുറച്ച് വെള്ളം തരൂ.
- ഗീതു എവിടെ? - അവൾ ഉറങ്ങുകയാണ്
നിങ്ങള്‍ ഓഫീസിൽ പോയില്ലേ?
ഇല്ല. ഞാൻ മിക്കപ്പോഴും പോകാറില്ല
പോകാൻ തോന്നുന്നില്ല എന്നതാണ് ശരി.
മോണ്ടുവിന് ഒരു അപകടമുണ്ടായി. അവൻ ഇപ്പോള്‍ ആശുപത്രിയിലാണ്
രണ്ട് ദിവസമായി എനിക്കും നല്ല സുഖമില്ലായിരുന്നു
മോണ്ടുവിന് രക്തം സംഘടിപ്പിക്കാനുള്ള ഓട്ടമായിരുന്നു.
നിങ്ങളെ ഇക്കാര്യങ്ങള്‍ അറിയിക്കാൻ പോലും എനിക്ക് പറ്റിയില്ല
നീത വന്നിട്ടുണ്ട്
കുറേ നേരമായല്ലോ!
നേരം വൈകി. ഞാന്‍ ഇറങ്ങുകയാണ്.
- നീയാണ് അവളെ പറഞ്ഞയച്ചത്. - അതിനു അവൾ എന്നെ കാണാൻ വന്നതൊന്നുമല്ലല്ലോ
കുറച്ചുസമയം നില്‍ക്കാന്‍ നിനക്കവളോട് പറയാമായിരുന്നു.
എന്തിനാണ് വന്നതെന്നറിയാതെ നീ എങ്ങിനെ അവള്‍ വന്നതിനെക്കുറിച്ച് ഊഹിച്ചു
എന്തായാലും അത്യാവശ്യകാര്യമൊന്നും ആയിരിക്കില്ലെന്ന് എനിക്കറിയാം.
മോണ്ടുവിനു ഒരപകടംപറ്റി ആശുപത്രിയിൽ അഡ്മിറ്റ്‌ ചെയ്തിരികയാണ്.
നീത എന്തിനാണ് നമ്മെ കാണാൻ വന്നതെന്ന് ചോദിക്കാൻ പോലും പറ്റിയില്ല.
പുതിയപെണ്ണേ, നിന്റെ പേരെന്താണ്?
നിങ്ങൾ നിര്‍ബന്ധമായും എക്സ്-റേ എടുക്കണമായിരുന്നു
ഇവിടെ വന്നാൽ ഞാൻ അത് ഏര്‍പ്പാടാക്കാം.
ശരിക്കും എനിക്ക് വല്ല അസുഖവും ആണെങ്കിലോ?
വീട്ടിലെ വരുമാനമുള്ള ഏക വ്യക്തി ഞാനാണ്.
എന്തെങ്കിലുമാവട്ടെ, അടിയന്തിരമായും രക്തം സംഘടിപ്പിക്കണം.
മോണ്ടുവിന് എങ്ങിനെയുണ്ട്? - കുഴപ്പമില്ല'
എനിക്ക് അല്‍പ്പം പണം സംഘടിപ്പിച്ചുതരാമോ? രക്തത്തിനും മരുന്നുകൾക്കും ഒന്നും മതിയാകുന്നില്ല.
എവിടെ നിന്നും കിട്ടാനില്ല. അതുകൊണ്ടാണ് ഞാൻ ഗീതുവിൻ്റെ കാണാന്‍ വന്നത്.
എത്രവേണ്ടിവരും? - ഒരു 150 രൂപയെങ്കിലും വേണ്ടിവരും
നിങ്ങള്‍ക്ക് അൽപ്പമൊന്നു വിശ്രമിച്ചൂടെ. നിങ്ങളുടെ സ്വന്തം കാര്യത്തിനായാണ് പറയുന്നത്.
സ്വന്തം കാര്യമോ - എനിക്കോ? പാതാളക്കുണ്ടിലെ കീടമായ എനിക്കോ?
അന്നന്നത്തെ അപ്പത്തിന് വേണ്ടി ചോരനീരാക്കലാണ് എന്റെ കര്‍ത്തവ്യം.
എവിടെയുണ്ട്?
വരൂ.
നാളെ ആശുപത്രിയില്‍വരുമ്പോള്‍ തരാം.
- 150 രൂപ... അതെവിടെ പോയി? - ഞാൻ അത് അമ്മക്ക് കൊടുത്തു
നീതയ്ക്ക് എന്നല്ലേ ഉദ്ദേശിച്ചത്?
അതെ, അവര്‍ക്കുതന്നെ. അതെൻ്റെ പണമാണ്.
- പഴയ പ്രണയജ്വാല പെട്ടൊന്നൊന്നും കെടില്ലല്ലോ? - നീ ഒന്ന് നിര്‍ത്തുന്നുണ്ടോ ഇത്!
ഇമ്മാതിരി വൃത്തികെട്ട വര്‍ത്തമാനം മേലാല്‍ കേട്ടുപോകരുത്. ഞാന്‍ അവസാനമായി പറയുകയാണ്‌.
വരൂ... എന്‍ മകളേ ഉമാ.. എന്നടുത്തേക്ക് വരൂ
പൂക്കളാല്‍ നിന്നെ ഞാന്‍ കിരീടമണിയിക്കട്ടെ.
നീയാണെന്റെ ദുഃഖിതമാം ആത്മാവ്, സങ്കടമോചകയാം മാതാവ്!
പോയ്‌വരൂ മകളേ യാത്ര ചൊല്ലാം!
എന്‍ ഗൃഹം നീ വിജനതയില്‍ ഉപേക്ഷിക്കയല്ലോ, എങ്കിലും നിന്‍ ഭര്‍തൃഗേഹം നനക്കഭയമേകട്ടെ
എന്‍ മകളേ, നിന്റെ വിടവാങ്ങൽ ഞാൻ എങ്ങനെ സഹിക്കാനാണ്?
ശങ്കറിനെ കുറിച്ച് നീ വല്ലതും കേട്ടിരുന്നോ?
ബോംബെയിൽ അവന്‍ വളരെ പ്രശസ്തനായെന്ന് പലരും പറയുന്നുണ്ട്. റേഡിയോയില്‍ എപ്പോഴും ഉണ്ടുപോലും
നിനക്ക് എന്താണ് പറ്റിയത്?
രാത്രി ഇത്രയുമായിട്ടും, പുറത്തെ മുറിയിലാണോ കിടക്കുന്നത്?
സ്നേഹകാരുണ്യങ്ങളില്ലാത്ത ഈ വീട്ടിൽ...
അകത്തെമുറിയും പുറത്തെമുറിയും തമ്മിലെന്തു വ്യത്യാസം?
മറ്റുള്ളവരെപ്പോലെ നീ എന്നെയും കരുതിയോ? ഒരു വാക്കുപോലും എന്നോട് പറയാതെ?
സമയമുള്ളനേരത്തൊന്നും അമ്മയ്ക്ക് ഒന്നും കേള്‍ക്കേണ്ടായിരുന്നല്ലോ.
നമുക്കിടയിൽ എപ്പോഴും അത്തരമൊരു ശൂന്യതയാണല്ലോ ഉണ്ടായിരുന്നത്...
എൻ്റെ ഈ വല്ലാത്തൊരുനാവ്...
എപ്പോഴും എന്റെ നിയന്ത്രണം വിട്ടുപോകുന്നു.
ഒരു വലിയ മതിലിന്റെ അപ്പുറവും ഇപ്പുറവും ആയിരുന്നു നമ്മള്‍..
ഈ നാട്ടപ്പാതിരയ്ക്കുള്ള കരച്ചില്‍ നാടകം മതിയാക്കൂ.. എനിക്ക് നാളെരാവിലെ ഓഫീസില്‍ പോകണം
- ഇതില്‍ നിങ്ങൾക്കെന്താണ് ചെയ്യാൻ കഴിയുക? - അതിലൊരു ഭാഗം അഭിനയിക്കാന്‍ എന്നെയും അനുവദിക്കൂ?
ഇതൊന്നും അഭിനയമല്ല.
എന്റെ പ്രായശ്ചിത്തമാണ്.
പ്രായശ്ചിത്തമോ?
അതിനു നീ എന്ത് പാപം ചെയ്തു?
തീർച്ചയായും, ഞാന്‍ പാപം ചെയ്തു. ഒരു അനീതിക്കെതിരെയും എനിക്ക് പ്രതിഷേധിക്കാനായില്ല.
അതാണെന്റെ വലിയ പാപം
ഞാൻ ഇത്രയും സാധാരണക്കാരിയാവാൻ പാടില്ലായിരുന്നു
നിങ്ങള്‍ വീട്ടിലേക്ക് പൊയ്ക്കോളൂ
നിനക്ക് വേറൊന്നും എന്നോട് പറയാനില്ലേ?
എന്താണ് ഞാന്‍ പറയേണ്ടത്?
പഴയകാലമെല്ലാം ആലോചിക്കാന്‍, ഞാൻ അതില്‍നിന്നെല്ലാം എത്രയോ അകലെയാണ്
ഇപ്പോള്‍ പണിയെടുക്കാനുള്ള യന്ത്രം മാത്രമാണ് ഞാന്‍.
നീത, നീ സമ്പൂർണ്ണമായും പരിശുദ്ധയാണ്.
ഞാൻ എൻ്റെ ജോലി ഉപേക്ഷിക്കയാണ്. എന്നിട്ട് പോരാട്ടത്തിൻ്റെ പാതയിലേക്ക് മടങ്ങുന്നു.
ഇനി എന്ത് തടസ്സങ്ങളുണ്ടായാലും അതില്‍ നിന്നും പിന്മാറില്ല
ഞാൻ എത്രമാത്രം ജീര്‍ണ്ണിച്ചുവെങ്കിലും ചിലതൊക്കെ ചെയ്യാന്‍ എനിക്കിനിയും സാധിക്കും.
വെറും ഭിത്തിയിൽ തലയിട്ടടിക്കാൻ ഇനിയും എന്നെക്കൊണ്ടാവില്ല നീതാ.
- എന്താണ് സംഭവം? - പതുക്കെ മുകളിലേക്കൊന്നു കയറിയതാ..
വയ്യെങ്കില്‍ ഓഫീസ് സൂപ്രണ്ടിനോട് ലീവ് അനുവദിക്കാൻ പറയൂ.
വേണ്ട. അദ്ദേഹം അനുവദിക്കില്ല
മഥുരയിലെ ഒരു ദരിദ്ര ബ്രാഹ്മണൻ...
സുഖമറിയാതെ എന്നും ദുഃഖത്തില്‍ മുഴുകിയവന്‍
ഒരിക്കൽ ഒരു ദിവസം മുഴുവൻ അവന്‍ ഭിക്ഷയാചിച്ചെങ്കിലും
ഒരു ധാന്യമണിയും കിട്ടാതെ മടങ്ങി
അവൻ ഒരു മരത്തിൻ്റെ ചുവട്ടിൽ സങ്കടത്തോടെ ഇരുന്നു...
അവന്റെ കണ്ണിലൂടെ ദുഃഖത്തിന്റെ കണ്ണീരിറ്റുവീണു
ദയാലുവായ മുനി സത്യനാരായണന്‍...
ഒരു ഫക്കീറിൻ്റെ വേഷത്തിൽ അവന്റെ അടുത്തുചെന്നു.
ദൈവം നമ്മളെ ഇരുവശത്തുകൂടിയും ശിക്ഷിക്കില്ല.
നമ്മള്‍ കുറേസഹിച്ചാലും ഗുരുകൃപയാൽ ഒടുവില്‍ കരകയറും. കേട്ടോ, മുതലാളി നേരിട്ടുവന്ന് അവനെ വീട്ടിലെത്തിച്ചു
അവനെ ജോലിയില്‍ നിലനിര്‍ത്തുകയും ചെയ്തു.
അവർ നല്ല ശമ്പളവും കൊടുക്കും.
നഷ്ടപരിഹാരമായി ആയിരം രൂപയിലധികം തരും, അല്ലേ മോണ്ടൂ?
ഈ ദിനമൊരു ശുഭദിനമതിൽ...
പരമസുഖത്തിലും ആനന്ദത്തിലും നിങ്ങള്‍ മുഴുകുകയാണ്!
ഓ.. ശങ്കർ! നിങ്ങള്‍ വന്നോ?
പത്രങ്ങളില്‍ നിങ്ങളുടെ ചിത്രങ്ങൾ വന്നല്ലോ. ബോംബെയിൽ വലിയ നിലയിലാ അല്ലേ?
ശങ്കര്‍, ബംഗാളിൻ്റെ അഭിമാനമാണ് നിങ്ങള്‍. ബംഗാളിലും കടുവകളുണ്ടെന്ന് ആളുകള്‍ കാണട്ടെ..
ശരിക്കും നിങ്ങൾക്ക് ഒരു കച്ചേരിക്ക് 500 ലഭിക്കുന്നെന്ന് കേള്‍ക്കുന്നല്ലോ?
അല്ല, 1200-ൽ കുറയാറില്ല
നിന്‍ ശരീരമിന്ന് സുഗന്ധപൂരിതമാണ്, നെറ്റിയിൽ ചന്ദനമരച്ചിട്ടിരിക്കുന്നു!
ഇളമാന്‍കണ്ണുകള്‍, ഇളംകാറ്റുവീശും കണ്‍പീലികൾ
അമരമുനി ശ്രീപതി..
പരമസുഖത്തിലും ആനന്ദത്തിലും നിങ്ങള്‍ മുഴുകുകയാണ്!
ഞാൻ നിന്നോട് എത്രതവണ പറഞ്ഞു, ഒന്നുവരാന്‍. നീ വന്നത് ഇപ്പോഴല്ലേ..
വലിയ പേരുണ്ടാക്കിയിട്ടല്ലേ വന്നത്!
ഏട്ടനെക്കുറിച്ച് ആളുകൾ വളരെയേറെ പറയാറുണ്ട്‌.
ജനിക്കുന്നത് ആൺകുട്ടിയാണെങ്കിൽ, ഏട്ടന്‍ എനിക്കൊരു നെക്കലേസ് നൽകണം!
നീ ഒരിക്കലും ഇനി ഈ വീട്ടിൽ താമസിക്കില്ലേ?
ഈ വീട് നിനക്ക് പോരെങ്കില്‍ അത് മാറ്റിപ്പണിഞ്ഞൂടെ.
കുടിയൊഴിപ്പിക്കലിൻ്റെ പ്രശ്നത്തിൽ നിന്ന് നമ്മള്‍ ഒരിക്കലും രക്ഷപ്പെടാൻ പോകുന്നില്ല
എന്നിട്ടും ആളുകൾ പുതിയ വീട് പണിയാനും മറ്റും ധൈര്യം കാണിക്കുന്നു. അതൊന്നും നമ്മള്‍ നോക്കണ്ട.
ദയവായി നിങ്ങള്‍ അവനോട് പറയൂ
എന്നും ഒരു ഇരുനില വീട് ഞാന്‍ ആഗ്രഹിച്ചിരുന്നെന്ന്!
വീട് പൊളിച്ച് രണ്ട് നില വീട് പണിയാമല്ലോ
മൺചുമരുള്ള മുറി പൊളിക്കണമെന്നില്ല. അവ നന്നാക്കിയെടുക്കാന്‍ പറ്റും.
പക്ഷേ നിനക്ക് എൻ്റെ മനസ്സിനെ സുഖപ്പെടുത്താൻ കഴിയുമോ?
എങ്കില്‍ എനിക്ക് വേർഡ്സ്വർത്തിനെ വീണ്ടും വായിക്കാനും ആസ്വദിക്കാനും കഴിയുമായിരുന്നു.
ഓർക്കുന്നില്ലേ? ഹംസവും നിഴലുകളും രണ്ടുംചേര്‍ന്നൊഴുകുന്നു!
കുക്കി എവിടെപ്പോയി?
ആ മുറിയിലാണ്
ജോലിക്ക് പോകുന്നു, തിരിച്ചവിടെക്കുതന്നെ വരുന്നു. ഭക്ഷണം പോലും അവിടുന്നാ കഴിക്കുന്നത്.
ആരുമായും മിണ്ടാട്ടമില്ല. എന്തോ മറച്ചുവെച്ചാ എല്ലാം ചെയ്യുന്നത്.
ഒരസുഖം വന്നു, ഇടയ്ക്കിടയ്ക്ക് ഒരു പനി.. ഒന്നും ആരോടും തുറന്നു പറയില്ല
ഇപ്പോള്‍ കഴിച്ച പാത്രങ്ങൾ പോലും സ്വയം കഴുകുകയാ
ഈ പ്രായത്തിലും പ്രേമലേഖനങ്ങളോ?
ഏട്ടാ, വേണ്ട.. ദയവായി..
ഞാൻ നിങ്ങളെ എല്ലാവരെയും നോക്കിനോക്കി നില്‍ക്കയായിരുന്നു
നിങ്ങളെല്ലാവരും എത്ര നല്ല നിലയിലെത്തിയിരിക്കുന്നു!
ഇപ്പോൾ വീണ്ടും കുട്ടിക്കാലത്തെ പോലെ...
എന്നില്‍ ഭാരങ്ങളൊന്നുമില്ല
കുക്കിക്ക് ടി ബി ആണ്. വളരെ മോശം അവസ്ഥയാണിപ്പോള്‍!
അയ്യോ പാവം!
ഞാന്‍ കുറ്റപ്പെടുത്തും!
ആരെ?
ആരെയുമല്ല
അവളെ ചികിത്സിക്കുന്നതിനെക്കുറിച്ച് ഞാൻ അന്വേഷിച്ചുവരാം.
ഇന്ന് രാത്രി ഞാൻ ഇവിടെ തങ്ങും.
ഞാൻ നിന്റെ വസ്ത്രങ്ങൾ പാക്ക് ചെയ്തുവെച്ചിട്ടുണ്ട് ...
നീ എങ്ങോട്ടെങ്കിലും പൊയ്ക്കോളൂ
അവരിപ്പോള്‍ രണ്ട് നിലയുള്ള വീട് സ്വപ്നം കാണുന്നു
ഒടുവില്‍ നീ വിജയിച്ചു!
ഇനിയെന്തിനു നീയിവിടെ നില്‍ക്കണം?
ഇന്നവർക്ക് നിന്നോട് സഹതാപമാണ്‌!
ഇനി ഈ ഭാരം ചുമക്കാൻ നിന്നെക്കൊണ്ടാവില്ല
നീ ഒറ്റയ്ക്കാണല്ലോ ഇതുവരെ അത് ചുമന്നത്!
ഇപ്പോൾ നീയാണ് ഇവരുടെ ഭാരം
നിന്റെ ശ്വാസത്തിൽ വിഷമാണ്.
ഈ മുറി ജനിക്കാനിരിക്കുന്ന കുഞ്ഞിനുള്ളതാണ്.
പൊയ്ക്കോളൂ, മോളെ.
വരൂ... എന്‍ മകളേ ഉമാ.. എന്നടുത്തേക്ക് വരൂ
പൂക്കളാല്‍ നിന്നെ ഞാന്‍ കിരീടമണിയിക്കട്ടെ.
നീയാണെന്റെ ദുഃഖിതമാം ആത്മാവ്,
സങ്കടമോചകയാം മാതാവ്!
പോയ്‌വരൂ മകളേ.. യാത്ര ചൊല്ലാം!
എന്‍ ഗൃഹം നീ വിജനതയില്‍ ഉപേക്ഷിക്കയല്ലോ
എങ്കിലും നിന്‍ ഭര്‍തൃഗേഹം നനക്കഭയമേകട്ടെ
നിൻ്റെ വിടവാങ്ങൽ ഞാൻ എങ്ങനെ സഹിക്കും...
എന്‍ മകളേ..
എവിടേക്കാണ് നീയിപ്പോള്‍ പോകുന്നത്?
മണ്ടി.. ഷില്ലോങ്ങിലെ ഒരു സാനിറ്റോറിയത്തില്‍ ചികിത്സയ്ക്കുള്ള എല്ലാ കാര്യങ്ങളും ചെയ്തിട്ടാ ഞാന്‍ വരുന്നത്.
അവസാനം ആ മലനിരകൾ നീ കാണാന്‍ പോകയാണ്.
അവര്‍ക്ക് കുന്നുകൾ ഇഷ്ടമാണല്ലേ?
വളരെയധികം. കുട്ടിക്കാലം മുതൽ തന്നെ ഇഷ്ടമാണ്!
ഒരുകാര്യം ഓർക്കുക, അവരെ എക്സൈറ്റ് ചെയ്യിക്കരുത്. രോഗം വീണ്ടും മൂര്‍ച്ഛിക്കാന്‍ ഇടയുണ്ട്.
"മേഘം മറച്ച താരകം"...
സനതിന്റെ കത്താണ്
ഇത്രയും കാലം ഇത് സൂക്ഷിച്ചതെന്തിനെന്ന് ഞാൻ അത്ഭുതപ്പെടുകയാണ്.
നീയറിഞ്ഞോ, വീടിന്റെ രണ്ടാം നില പൂര്‍ത്തിയായി.
- ഗീതയുടെ മകൻ നടന്നുതുടങ്ങി. - വികൃതിയാണോ അവൻ?
അവനിപ്പോള്‍ നമ്മുടെ അച്ഛന്റെ ജീവിതം കട്ടപ്പൊകയാക്കിയിരിക്കയാണ്.
ഇപ്പോഴവന്‍ പടികളെല്ലാം തനിയെ കയറുന്നത് കണ്ടാല്‍ മതി...
ആള്‍ ഭയങ്കര ഉഷാറാണ്..
പടികൾ കയറി ഇറങ്ങുന്ന അവന്റെ കളികണ്ടാല്‍ നമ്മള്‍ തന്നെ ആകെ തരിച്ചുപോകും.
ദാദാ, എനിക്കും ശരിക്കും ജീവിക്കാനാഗ്രഹമുണ്ട് ദാദാ..
ദാദാ.. ജീവിക്കാൻ എനിക്കും ഒരുപാട് ഇഷ്ടമാണ് ദാദാ..
എനിക്ക് വീട്ടിൽ പോകണം ദാദാ.. ഞാൻ ജീവിക്കുമെന്ന് ഒരിക്കലെങ്കിലും പറയൂ ദാദാ..
ദാദാ... എനിക്കും ജീവിക്കണം
കുക്കീ! എന്തായിത്.. നിനക്ക് ഭ്രാന്ത് പിടിച്ചോ!
ശങ്കർ ഭയ്യാ.. അനിയത്തിയെ കാണാൻ പോയി എപ്പോഴാ തിരിച്ചെത്തിയത്?
എങ്ങനെയുണ്ട് അവൾക്കിപ്പോൾ?
എന്താ ഒന്നും മിണ്ടാത്തത്?
ഇപ്പോള്‍ ആര്‍ക്കും അവളെ ഓര്‍മ്മയില്ല..
എല്ലാ ദിവസവും ഇതുവഴി അങ്ങോട്ടും ഇങ്ങോട്ടും നടക്കും.. ഒരു പൊട്ടിയ ചെരിപ്പും തൂക്കി.
അത്രയും പാവംപിടിച്ച ഒരു പെണ്‍കുട്ടി. അവള്‍ക്ക് എങ്ങിനെ ഈ ഗതിവന്നു.
വരൂ... എന്‍ മകളേ ഉമാ.. എന്നടുത്തേക്ക് വരൂ
പൂക്കളാല്‍ നിന്നെ ഞാന്‍ കിരീടമണിയിക്കട്ടെ.
മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍, ഓപ്പണ്‍ ഫ്രെയിം പയ്യന്നൂര്‍.